NOTĂ INFORMATIVĂ  
privind necesitatea elaborării proiectului de Ordin cu privire la modificarea Ordinelor Ministerului Finanțelor nr.159 din 26.11.2014, nr.173, 174, 175, 176 din 05.10.2018 și nr.23 din 06.02.2019

|  |
| --- |
| **Denumirea autorului și, după caz, a participanților la elaborarea proiectului** |
| Ministerul Finanțelor |
| **Condițiile ce au impus elaborarea proiectului de act normativ și finalitățile urmărite** |
| Noile prevederi adoptate la data de 1 decembrie 2018 prin Legea nr.229 de către Parlamentul Republicii Moldova, cu privire la modificarea unor acte legislative, impun necesitatea modificării începând cu 1 iulie 2019, la efectuarea livrării impozabile în cadrul achizițiilor publice pe teritoriul țării.  Subiectul impozabil este obligat să prezinte cumpărătorului (beneficiarului) pentru livrarea respectivă factura fiscală electronică (e-factura), cu excepția livrărilor de energie electrică, de energie termică, de gaz natural, serviciile de comunicații electronice și serviciile comunale. |
| **Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene** |
| Actul normativ nu are drept scop armonizarea legislației naționale cu legislația Uniunii Europene. |
| **Principalele prevederi ale proiectului și evidențierea elementelor noi** |
| Proiectul de Ordin a fost elaborat în scopul realizării prevederilor art.117 alin.(12) din Codul Fiscal nr.1163/1997 și include în documentațiile standard, la compartimentele ”formularele de contract” prevederile privind prezentarea pentru serviciile prestate, bunurile livrate și lucrările executate, cu excepția livrărilor de energie electrică, de energie termică, de gaz natural, serviciile de comunicații electronice și serviciile comunale, facturii fiscale electronice (e-factura). |
| **Fundamentarea economico-financiară** |
| Implementarea proiectului respectiv nu necesită alocarea unor mijloace financiare suplimentare din bugetul de stat. |
| **Modul de încorporare a actului în cadrul normativ în vigoare** |
| Prezentul proiect nu necesită modificarea sau completarea unor alte acte normative în vigoare |
| **Avizarea publică a proiectului** |
| În scopul respectării prevederilor Legii nr.239/2008 privind transparența în procesul decizional, proiectul Ordinului ministrului Finanțelor, a fost plasat repetat pe pagina web oficială a Ministerului Finanțelor [www.mf.gov.md](http://www.mf.gov.md), în compartimentul „Transparența decizională”, la rubrica „Procesul decizional”, precum și pe portalul [www.particip.gov.md](http://www.particip.gov.md).  Proiectul se remite spre avizare Ministerului Justiției, Agenției Achiziții Publice, Serviciului Fiscal de Stat. |

**SECRETAR GENERAL DE STAT Gabriela CUNEVA**